Temeljem članka 34. Zakona o fiskalnoj odgovornosti („Narodne novine“, broj 111/18), članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine“, broj 95/19), članka 14. Zakona o proračunu („Narodne novine“, broj 87/08, 136/12 i 15/15), članka 117. Zakona o vatrogastvu („Narodne novine“, broj 125/19), te članka 22. Statuta Javne vatrogasne postrojbe Grada Imotskog od 20. svibnja 2015. godine, Vatrogasno vijeće Javne vatrogasne postrojbe Grada Imotskog na sjednici održanoj dana 08.02.2021. godine, donijelo je

**PRAVILNIK**

## O OSTVARIVANJU I NAČINU KORIŠTENJA VLASTITIH PRIHODA OSTVARENIH OD OBAVLJANJA DJELATNOSTI

1. **OPĆE ODREDBE**

Članak 1.

Ovim Pravilnikom uređuju se vrste prihoda Javne vatrogasne postrojbe Grada Imotskog kao proračunskog korisnika (u daljnjem tekstu: JVP Grada Imotskog) ostvarenih na tržištu od obavljanja registrirane djelatnosti, mjerila i način korištenja vlastitih i namjenskih prihoda, te druga pitanja vezana za korištenje posebnih prihoda.

## VRSTE PRIHODA

**Vlastiti prihodi**

Članak 2.

1. Vlastite prihode kao izvor financiranja čine prihodi koje JVP Grada Imotskog ostvaruje obavljanjem poslova na tržištu i u tržišnim uvjetima.
2. Vlastiti prihodi ostvareni pružanjem usluga vatrogasnog osiguranja javnih priredbi, događaja, objekata, prostora, tečajevi i osposobljavanje pučanstva/provođenje obuke iz zaštite od požara, administrativne i savjetodavne usluge vezane uz provedbu Zakona o zaštiti od požara i ostale usluge, ostvaruju se po cijenama iz Cjenika usluga Javne vatrogasne postrojbe Grada Imotskog kojega donosi i odobrava Vatrogasno vijeće JVP Grada Imotskog.

(3)Troškovi vatrogasnih intervencija, osim intervencija koje uključuju spašavanje ljudi iz neposredne životne opasnosti do predaje unesrećenih osoba službi hitne medicinske pomoć ili zbrinjavanjem na drugi način, troškovi pripravnosti i upotrebe vatrogasnih vozila, trošak uporabe vatrogasne opreme i sredstava i cijena rada vatrogasca te usluge vatrodojave obračunavat će se po cjeniku za obračun troškova Hrvatske vatrogasne zajednice važećima na dan obračuna.

## Prihodi za posebne namjene

Članak 3.

Ovaj izvor financiranja čine prihodi čije su korištenje i namjena utvrđeni posebnim propisima, a koje korisnik ostvaruje obavljanjem poslova iz svoje osnovne djelatnosti, na temelju posebnog propisa kojim je utvrđena namjena za koju se prikupljeni prihodi imaju utrošiti.

### Pravilnik o ostvarivanju i načinu korištenja vlastitih prihoda JVP Grada Imotskog

**Ostali prihodi za posebne namjene**

Članak 4.

1. Zakonom o proračunu određeno je da su namjenski prihodi i primici i pomoći, donacije, prihodi za posebne namjene, prihodi od prodaje ili namjene imovine te naknade s naslova osiguranja.
2. Prihodi od donacija i drugi namjenski prihodi raspoređuju se i koriste isključivo na način i za namjenu koji je određen od donatora ili drugog izvora prihoda.
3. JVP Grada Imotskog može ostvarivati i namjenske prihode od donacija fizičkih osoba, neprofitnih organizacija, trgovačkih društava i od ostalih subjekata izvan općeg proračuna za koje ugovorom nije utvrđena njihova namjena.

Članak 5.

Odredbe ovoga Pravilnika odnose se i na sredstva pomoći koje JVP Grada Imotskog ostvari od inozemnih vlada i od međunarodnih organizacija te institucija i tijela EU.

## Opći prihodi i primici

Članak 6.

1. Odredbe ovoga Pravilnika odnose se i na sredstva proračuna.
2. Opći prihodi i primici - u izvor financiranja opći prihodi i primici JVP Grada Imotskog uključuje prihode koje ostvari iz proračuna Grada Imotskog, osnivača JVP Grada Imotskog, a koji se planiraju u okviru podskupine Prihodi iz proračuna za financiranje redovne djelatnosti proračunskog korisnika.
3. Za prihode iz izvora opći prihodi i primici namjena korištenja utvrđuje se planom proračuna.
4. Rashodi planirani u financijskom planu JVP Grada Imotskog iz ovog izvora financiranja podmiruju se do visine planiranih rashoda.
5. Ostale pomoći - ovaj izvor se koristi za planiranje pomoći od ostalih subjekata unutar opće države.

Članak 7.

Sredstva koja JVP Grada Imotskog ostvari vlastitom djelatnošću, sukladno članku 117. Zakona o vatrogastvu, mogu se koristiti za provedbu vatrogasne djelatnosti i aktivnosti.

# Članak 8.

Vlastiti prihodi koje planira ostvariti JVP Grada Imotskog dio su proračuna osnivača Grada Imotskog (u daljnjem tekstu: Grada) za iduće srednjoročno razdoblje i kao takvi planiraju se u financijskom planu JVP Grada Imotskog.

* + Vlastiti prihodi iskazuju se u računskom planu u okviru podskupine 661 Prihodi od prodaje proizvoda i robe te pruženih usluga.
  + U financijskom planu JVP Grada Imotskog planiraju se i rashodi koji će se financirati iz vlastitih prihoda.

1. **KORIŠTENJE VLASTITIH PRIHODA**

Članak 9.

1. Vlastiti prihodi i namjena trošenja planiraju se u financijskom planu JVP Grada Imotskog i proračunu Grada po izvorima, programima i aktivnostima.
2. JVP Grada Imotskog kao proračunski korisnik može koristiti vlastite prihode poštujući slijedeća pravila:

### Pravilnik o ostvarivanju i načinu korištenja vlastitih prihoda JVP Grada Imotskog

* ako su vlastiti prihodi naplaćeni u iznosu manjem nego što je planirano, proračunski korisnik može preuzeti i plaćati samo u visini stvarno uplaćenih prihoda, odnosno raspoloživih sredstava, sve u skladu sa Zakonom o proračunu
* ako su vlastiti prihodi naplaćeni u iznosu višem nego što je planirano, korisnik može preuzeti i plaćati obveze iznad iznosa utvrđenih u proračunu, za naknadno utvrđene aktivnosti i/ili programe, a do visine uplaćenih sredstava
* naplaćeni vlastiti prihodi koji nisu iskorišteni u prethodnoj godini prenose se u proračun za tekuću proračunsku godinu

1. JVP Grada Imotskog, kao proračunski korisnik, može koristiti namjenske prihode i primitke i pomoći, donacije, prihode za posebne namjene, prihode od prodaje ili zamjene imovine, naknade s naslova osiguranja poštujući slijedeća pravila:

* ako su prihodi za posebne namjene u proračunu uplaćeni u nižem iznosu nego što je planirano, korisnik može preuzeti i plaćati obveze samo u visini stvarno uplaćenih, odnosno raspoloživih sredstava
* uplaćene, a manje planirane pomoći, donacije i prihode za posebne namjene mogu se izvršavati iznad iznosa utvrđenih u proračunu a do visine uplaćenih sredstava
* uplaćeni i preneseni, a manje planirani namjenski primici od zaduženja mogu se izvršavati do visine uplaćenih, odnosno prenesenih sredstava, uz prethodnu suglasnost upravnog odjela nadležnog za financije i proračun Grada
* uplaćene i prenesene, a neplanirane pomoći i donacije, prihodi za posebne namjene i nenamjenski primici od zaduženja mogu se koristiti prema naknadno utvrđenim aktivnostima i/ili projektima u proračunu uz prethodnu suglasnost upravnog odjela nadležnog za financije Grada.

Članak 10.

1. JVP Grada Imotskog može ostvariti namjenske prihode od donacija fizičkih osoba, neprofitnih organizacija, trgovačkih društava i od ostalih subjekata izvan općeg proračuna za koje ugovorom nije utvrđena njihova namjena.
2. Prihodi od donacija i drugi namjenski prihodi raspoređuju se i koriste isključivo na način i za namjenu koji je određen od donatora ili drugog izvora prihoda.
3. Donacije i pomoći za koje nije utvrđena namjena korištenja mogu se koristiti prema utvrđenim aktivnostima i projektima do visine uplaćenih sredstava.
4. Za iznos nenamjenski utrošenih sredstava pomoći i donacija čije povrate zahtjeva uplatitelj JVP Grada Imotskog umanjit će se proračunska sredstva u godini u kojoj se mora vratiti primljena sredstva.
5. JVP Grada Imotskog ne može dati donaciju drugom proračunskom korisniku.

Članak 11.

1. Prije stvaranja obveza za nabavu roba, radova ili usluga u iznosu koji prelazi 100.000,00 kn, neovisno iz kojeg se izvora financira, potrebno je dobiti pisanu suglasnost Osnivača.
2. Plaćanje predujma može se ugovoriti samo u iznimnim slučajevima.

Članak 12.

Vlastiti prihodi JVP Grada Imotskog koristit će se na način i prema prioritetima kako slijedi:

* za podmirenje rashoda redovne djelatnosti za koju je registrirana
* za podmirenje rashoda programskih aktivnosti
* za podmirenje rashoda za nabavu i održavanje nefinancijske imovine
* za podmirenje izdataka za financijsku imovinu i otplate zajmova.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

### Pravilnik o ostvarivanju i načinu korištenja vlastitih prihoda JVP Grada Imotskog

1. **PRAĆENJE VLASTITIH PRIHODA I IZVJEŠTAVANJE**

Članak 13.

1. Zapovjednik JVP Grada Imotskog odgovoran je za naplatu vlastitih prihoda i prihoda za posebne namjene te za izvršavanje rashoda i izdataka u skladu s namjenama i dinamikom ostvarivanja proračunskih prihoda i prihoda iz nadležnosti JVP Grada Imotskog.
2. Vlastiti prihodi ostvareni obavljanjem osnovne i ostalih djelatnosti, donacije, pomoći i prihodi po posebnim propisima uplaćuju se na poslovni račun JVP Grada Imotskog.

Članak 14.

1. JVP Grada Imotskog u obvezi je dostavljati polugodišnje i godišnje financijske izvještaje s bilješkama upravnom odjelu nadležnom za financije i proračun Grada Imotskog do isteka roka za predaju izvještaja nadležnoj instituciji.
2. Godišnji izvještaj o poslovanju (ostvarenje financijskog plana i izvještaj o radu) JVP Grada Imotskog je obavezan dostaviti nadležnom tijelu gradske uprave Grada Imotskog najkasnije u roku od mjesec dana od isteka roka za predaju godišnjeg financijskog izvještaja utvrđenog Pravilnikom o financijskom izvještavanju u proračunskom računovodstvu.
3. **PRIJELAZNE I ZAVRŠNE ODREDBE**

Članak 15.

Ovaj Pravilnik stupa na snagu danom donošenja, a objavit će se na oglasnoj ploči i mrežnim stranicama JVP Grad Imotskog.

KLASA:**025-01/21-01/02**

URBROJ:**2129/01-10-21-1**

Imotski, 08.02.2021. godine

PREDSJEDNIK VATROGASNOG VIJEĆA

JAVNE VATROGASNE POSTROJBE GRADA IMOTSKOG

*Ante Kukulj*

### Pravilnik o ostvarivanju i načinu korištenja vlastitih prihoda JVP Grada Imotskog